Nafarroako Parlamentuko Mahaiak, 2022ko maiatzaren 30ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Aznal Sagasti andreak aurkeztutako gaurkotasun handiko galdera, Siemens Gamesa Renewable Energy erosteko eskaintza publiko boluntarioari buruzkoa (10-22/POR-00213).

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko maiatzaren 30ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Laura Aznal Sagasti andreak, Legebiltzarreko Erregelamenduan ezarritakoaren babesean, honako galdera hau aurkezten du, Garapen Ekonomiko eta Enpresarialeko kontseilari Mikel Irujo jaunak Osoko Bilkuran ahoz erantzun dezan:

Siemens Energy-k aurreikusi du datorren irailaren erdirako erosteko eskaintza publiko boluntario bat aurkeztea Siemens Gamesa Renewable Energy-ri, kontrolatzen ez duen % 32,9aren gainean. Konpainia azaroan geratuko litzateke burtsatik kanpo. Enpresa-taldeak kostuen sinergia aipatzen du.

Siemens-ek murrizketak onartzen ditu Gamesan, “egituraren optimizazio” izenarekin.

Gure erkidegoan enpresak 1.818 langile ditu, azken gertakizun horiek kezkaz eta artegatasunez ikusten dituztenak. Horri buruz: Nafarroako Gobernuak asmorik al du esku hartzeko, bitartekari izateko egoeran, lanpostu guztiak mantentze aldera eta, baiezkoan, zer neurri zehatz hartuko du eta zer epetan?

Iruñean, 2022ko maiatzaren 26an

Foru parlamentaria: Laura Aznal Sagasti